FI Euroopan unionin virallinen lehti C 71/33

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

2012/C 71/10

Tämä julkaiseminen antaa oikeuden vastustaa muutoshakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava Euroopan komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

9 ARTIKLASSA TARKOITETTU MUUTOSHAKEMUS

”CARNE MARINHOA”

EY-N:o: PT-PDO-0117-0233-09.01.2006

SMM ( ) SAN ( X )

1. Eritelmän kohta, jota/kohdat, joita muutos koskee:

—  Tuotteen nimi — Tuotteen kuvaus — Maantieteellinen alue — Alkuperätodisteet —  Tuotantomenetelmä —  Yhteys maantieteelliseen alueeseen — Merkinnät —  Kansalliset vaatimukset —  Muu (täsmennettävä)

2. Muutoksen/muutosten tyyppi:

—  Yhtenäisen asiakirjan tai yhteenvedon muutos — Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu —  Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) —  Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutos/muutokset:

3.1 Tuotteen kuvaus:

Tavoitteena on mahdollistaa Carne Marinhoa -lihan kaupan pitäminen voimassa olevassa lainsäädännössä säädettyjen ikä- ja painoluokkien mukaan siten, että ne vastaavat eläinten todellista painoa teurastusajankohtana, osana geneettistä jalostustoimintaa keskittymällä enemmän lihantuotantoon liittyviin näkökohtiin kuin eläinten käyttöön työjuhtina.

Eläinten teurasiän ja -painon mukaiset tuoteluokkien kuvaukset vastaavat voimassa olevaa lainsäädäntöä.

3.2 Maantieteellinen alue:

Carne Marinhoa -lihan maantieteelliseen tuotantoalueeseen rajoittuvissa Coimbran, Figueira da Fozin, Montemor-o-Velhon ja Souren kunnissa toimivat kasvattajat ovat pyytäneet alkuperänimityksen haltijana olevalta tuottajaryhmittymältä kyseisen alueen laajentamista sillä perusteella, että kaikki vaaditut tuotantoedellytykset – erityisesti rehun, eläinten pitotavan, eläintiheyden, maatalouskäytäntöjen, rodun ja perinteisen luonteen osalta – täyttyvät myös näissä kunnissa. Onkin todettava, että niiden ilmasto- ja maaperäolosuhteet, pitotapa, eläintiheys, vallitseva kasvillisuus, itse Marinhoa-rotu, maatalouskäytännöt ja rehutilanne ovat hyvin samankaltaiset tai jopa yhtäläiset, joten näissä kunnissa voidaan tuottaa lihaa, jolla on aivan samat fysikaalis-kemialliset ja aistinvaraiset ominaisuudet kuin Carne Marinhoa -lihalla.

3.3 Alkuperätodisteet:

Tarkoituksena on soveltaa asetusten (EY) N:o 510/2006 ja (EY) N:o 1898/2006 alkuperätodisteisiin liittyviä säännöksiä selkeyttämällä ja täsmentämällä menettelyjä, jotka kasvattajien, teurastamoiden, leikkaamoiden ja pakkaamoiden on otettava käyttöön tuotteen maantieteellisen alkuperän varmistamiseksi.

3.4 Merkinnät:

Aikaisempia määräyksiä täydennetään ja selkeytetään; lisäksi haetaan hyväksyntää määräyksille, joilla halutaan estää ulkopuolisten toimijoiden mahdollisuus hyödyntää alkuperänimityksen arvoa ja arvostusta kieltämällä jakelijoiden ja muiden välittäjien nimien lisääminen SAN-tunnukseen. Tällaisten merkintöjen käyttöä tuotteen päällysmerkinnöissä ei kuitenkaan kielletä.

Lisäksi eritelmään on tehty eräitä toimituksellisia ja kielellisiä parannuksia.

YHTENÄINEN ASIAKIRJA

NEUVOSTON ASETUS (EY) N:o 510/2006

”CARNE MARINHOA”

EY-N:o: PT-PDO-0117-0233-09.01.2006

SMM ( ) SAN ( X )

1. Nimi:

”Carne Marinhoa”

2. Jäsenvaltio tai kolmas maa:

Portugali

3. Maataloustuotteen tai elintarvikkeen kuvaus:

3.1 Tuotelaji:

Luokka 1.1 – Tuore liha (ja muut eläimenosat)

3.2 Kuvaus 1 kohdassa nimetystä tuotteesta:

Marinhoa-rotuisista nautaeläimistä saatu erittäin murea ja mehevä liha; rodulle on ominaista voimakas ruumiinrakenne ja pitkänomainen turpa. Lihan väri vaihtelee juottovasikan vaaleanpunaisesta täysikasvuisten eläinten tummanpunaiseen. Lihan rakenne on kiinteä ja hieman kostea, mistä johtuu sen mehevyys. Myös rasvan väri vaihtelee eläimen iästä riippuen valkoisesta kellertävään. Lihaa voidaan pitää kaupan seuraavissa muodoissa:

— Juottovasikka – enintään 8 kuukauden ikäisenä teurastetuista eläimistä saadut ruhot tai palat; teuraspaino 70–180 kg.

— Vasikka – 8–12 kuukauden ikäisenä teurastetuista eläimistä saadut ruhot tai palat; teuraspaino enintään 240 kg.

— Mulli/hieho – 12–30 kuukauden ikäisenä teurastetuista uros-/naaraspuolisista eläimistä saadut ruhot tai palat; teuraspaino enintään 180 kg.

— Lehmä – yli 30 kuukauden ikäisinä teurastetuista naaraspuolisista naudoista saadut ruhot tai palat; teuraspaino yli 220 kg.

— Sonni – yli 30 kuukauden ikäisinä teurastetuista urospuolisista naudoista saadut ruhot tai palat; teuraspaino yli 220 kg.

3.3 Raaka-aineet (ainoastaan jalostetut tuotteet):

Ei sovelleta

3.4 Rehu (ainoastaan eläinperäiset tuotteet):

Marinhoa-rotuisen karjan kasvatus yksilöidyllä maantieteellisellä alueella perustuu perinteiseen laiduntamiseen ensisijaisesti alueen runsailla luonnonlaitumilla.

Vuodenajasta riippuen eläimille annetaan navetassa tilalta tai alueella sijaitsevilta tiloilta peräisin olevaa raiheinää, maissia (lehtinä), viljanolkea ja heinää.

Lisäksi eläimille on tapana antaa maissista, riisistä tai muusta viljasta tilalla tuotettua jauhoa sekä muita tilalta saatavia kasviperäisiä sivutuotteita.

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Eläinten, joista Carne Marinhoa -liha tuotetaan, on synnyttävä ja ne on kasvatettava ja teurastettava yksilöidyllä maantieteellisellä alueella; ne on myös merkittävä syntymärekisteriin, ja niiden on oltava peräisin Marinhoa-rodun kantakirjaan merkityistä vanhemmista.

3.6 Viipalointia, raastamista, pakkaamista jne. koskevat erityiset säännöt:

—

3.7 Merkintöjä koskevat erityiset säännöt:

Kaupallisesta tarjontamuodosta riippumatta päällysmerkinnöissä on ehdottomasti oltava maininta ”Carne Marinhoa — Denominação de Origem Protegida”, väärentämättömällä tai lähtemättömällä tavalla kiinnitetty vaatimustenmukaisuusmerkki sekä tuotteen tunnus.

Myyntinimitykseen ”Carne Marinhoa DOP” ei saa lisätä mitään muita merkintöjä tai mainintoja, kuten jakelijan tuotemerkki jne., mutta ne voidaan liittää päällysmerkintäihin.

4. Maantieteellisen alueen tarkka rajaus:

Maantieteellinen alue, jolla Carne Marinhoa -lihan tuotantoon tarkoitetut eläimet syntyvät, kasvatetaan ja teurastetaan, käsittää seuraavat kunnat: Águeda, Albergaria-a-Velha, Anadia, Aveiro, Cantanhede, Coimbra, Estarreja, Figueira da Foz, Ílhavo, Mealhada, Mira, Montemor-o-Velho, Murtosa, Oliveira do Bairro, Ovar, Sever do Vouga, Soure ja Vagos; sekä seuraavat taajamat Oliveira de Azeméisin kunnassa: Ul, Loureiro, Pinheiro da Bemposta ja Palmaz.

5. Yhteys maantieteelliseen alkuperään:

5.1 Maantieteellisen alueen erityisyys:

Maantieteellinen alue kuuluu Portugalin viljavimpiin ja käsittää Vouga, Águeda- ja Antuã-jokien valuma-altaat. Marinhan alueen maaperä on erittäin kosteaa, hedelmällistä ja soveltuu hyvin rehun tuotantoon, ja pohjavesi on lähellä maan pintaa. Vähemmän vettyneissä osissa viljellään etupäässä viljaa, erityisesti maissia. Tällainen maaperä soveltui vaikeasti koneelliseen maatalouteen, minkä vuoksi tarvittiin korkeajalkaisia nautoja, jotka pystyivät liikkumaan hyvin raskaskulkuisessa maassa; rotu valikoitui sekä työjuhdaksi että lihantuottajaksi.

Olosuhteet mahdollistavat sekä eläinten vapaan laiduntamisen rajatuilla alueilla että niiden ruokinnan rehun- ja viljanviljelystä peräisin olevilla tuotteilla.

5.2 Tuotteen erityisyys:

Alueelle erinomaisesti sopeutunut Marinhoa-rotu otettiin aluksi käyttöön sekä työjuhdaksi että lihantuotantoon. Vaikka perinteiset viljely- ja tuotantokäytännöt ovatkin yhä säilyneet, nautoja ei enää käytetä työjuhtina, ja rodun jalostuksessa on keskitytty lihantuotantoon liittyvien ominaisuuksien parantamiseen.

Rodun nautojen ruumiinrakenne ja ominaisuudet vastaavat hyvin alueen raskasta maaperää ja tyypillistä pitotapaa paikallisissa olosuhteissa.

Tuotantojärjestelmän avulla saadaan suhteellisen suurikokoisia ruhoja, joista leikatun lihan väri vaihtelee juottovasikan vaaleanpunaisesta täysikasvuisten eläinten tummanpunaiseen. Lihan rakenne on kiinteä ja hieman kostea. Myös rasvan väri vaihtelee eläimen iästä riippuen valkoisesta kellertävään.

Liha on erittäin mehevää ja maukasta.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

Tuotantoalueen maaperä- ja ilmasto-olosuhteiden, rodun ominaispiirteiden sekä luonnollisen ravinnon ansiosta eläimet kasvavat suuriksi/keskisuuriksi. Ruhon paino on toisinaan huomattava suhteessa eläimen teurasikään, ja siinä on vain vähän ontelon sisäistä ja pintarasvaa. Aistinvaraiset ominaisuudet ovat erityiset; liha on mehevää, mureaa ja maukasta, rakenteeltaan kiinteää ja helposti pureskeltavaa, aromiltaan ja maultaan tyypillistä olematta liian voimakasta; nämä ominaisuudet johtuvat selkeästi ympäristöstä sekä vapaasta laiduntamisesta tai sisäruokinnassa käytetystä luonnollisesta rehusta.

Eritelmän julkaisutiedot:

(Asetuksen (EY) N:o 510/2006 5 artiklan 7 kohta)

http://www.gpp.pt/Valor/doc/CE_Carne_marinhoa_DOP.pdf

(1) EUVL L 93, 31.3.2006, s. 12.